送蕭穎士赴東府得君字
作者：鄔載
朝代：唐

paragraphs: 策名十二載，獨立先斯文。
邇來及門者，半已昇青雲。
青雲豈無姿，黃鵠素不羣。
一辭芸香吏，幾歲滄江濆。
散職既不羈，天聽亦昭聞。
雖承急賢詔，未謁陶唐君。
薄俸還自急，此言那足云。
和風媚東郊，時物滋南薰。
蕙草正可摘，豫章猶未分。
宗師忽千里，使我心氛氳。